google/wiki40b huggingface dataset:
Vojtěch Cepl

Vojtěch Cepl (1938 m. vasario 16 d. Prahoje, Čekija – 2009 m. lapkričio 21 d. Prahoje) – čekų teisininkas, teisėtyrininkas, profesorius, teisėjas.

Biografija

1961 m. Prahos universiteto Teisės fakultete baigę teisę, mokslų kandidatas (CSc.), 1966 m. apgynė disertaciją, teisės mokslų daktaras (JUDr.). 1967-1970 m. Oksfordo universitete (Didžioji Britanija) ir Mičigano universiteto Teisės mokykloje (JAV) baigė podiplomines teorinės teisės sociologijos studijas. 1989 m. habilituotas daktaras.
Nuo 1965 m. Teisės fakulteto dėstytojas, nepartinis, TF Valstybės teorijos ir valstybinės teisės katedros asistentas, nuo 1971 m. Valstybės pilietinės teisės katedros dalykinis asistentas, nuo 1990 m. prodekanas tarptautiniam ryšiams, katedros vedėjas, nuo 1993 m. profesorius, nuo 1993 m. liepos 15 d. Čekijos Konstitucinio Teismo teisėjas.
Darbo grupių narys (rengiant įvairių įstatymų, Civilinio kodekso ir Čekijos Konstitucijos projektus).
Italijos vyrų krepšinio rinktinė

Laimėjimai

Vasaros olimpinėse žaidynėse užėmė 2 vietą 1980 ir 2004.
Europos čempionate užėmė 1 vietą 1983 ir 1999; užėmė 2 vietą 1937, 1946, 1991 ir 1997; užėmė 3 vietą 1971, 1975, 1985 ir 2003.
Eskipulasas

Istorija

Miestas įkurtas tarp 1560-1570 m. ir pavadintas Santiago de Esquipulas. Juodojo Kristaus paveikslą nutapė portugalų skulptorius Quirio Cataño ir 1595 m. įteikė miestelio merui.
Mergina rūke

Turinys

Mažame miestelyje Alpėse dingsta 16-metė mergina Ana Lu. Tirti įvykio atvyksta inspektorius Vogelis, praeityje žinomas ir dėl ne visai legalių tyrimų metodų. Įsitikinęs, kad mergina nebegyva, jis deda visas pastangas rasti nusikaltėlį, tuo tikėdamasis išgelbėti savo reputaciją. Vogelio praeitis į miestelį atvilioja ir žurnalistus, todėl rasti nusikaltėlį jam tampa gyvybiškai svarbu…
Abromiškių dvaras

Abromiškių dvaras yra Abromiškėse, Elektrėnų savivaldybėje. Dvarą supa 15,5 ha parkas, yra 3 tvenkiniai. Už dvaro yra Abromiškių reabilitacijos ligoninė.

Istorija

Dvarą 1571 m. įkūrė Abrahamas Poniatovskis, pastatydinęs čia rūmus. XVII a. dvaras priklausė Bychovcams. Vedybų keliu apie 1748 m. dvaras atiteko prancūzų kilmės grafams de Raesams. Jie dvarą valdė iki XIX a. vidurio, kai paskutinė giminės palikuonė Kazimiera de Raes (1818–1893) ištekėjo už grafo P. Broel Pliaterio ir dvaras atiteko Pliateriams kaip jaunosios kraitis. Vėliau dvarą valdė šioje santuokoje gimęs Vilhelmas Pliateris, o jo dukterys Izabelė, Ida ir Marija buvo paskutinės valdytojos, kadangi po I pasaulinio karo per žemės reformą dvaras išparceliuotas. 1937 m. centrinę dvaro dalį su rūmais nusipirko bankininkas ir meno kolekcionierius Mykolas Žilinskas (1904–1992).
Dvare XIX a. buvo didžiulė biblioteka (apie 20 tūkst. knygų), paveikslų kolekcija. 1812 metais birželio 27 dieną šio dvaro Ausieniškių palivarke yra nakvojęs Napoleonas. Birželio 28 dienos rytą Prancūzijos imperatorius iš Ausieniškių išvyko į Vilnių.
Dvarininkai buvo laidojami Sabališkių kapinėse.
Vykdomasis raštas

Vykdomasis raštas – vykdomasis dokumentas.

Išdavimo tvarka

Vykdytinam sprendimui įsiteisėjus, išieškotojui pagal rašytinį pareiškimą pirmosios instancijos teismas išduoda vykdomąjį raštą. Tais atvejais, kai konfiskuojamas turtas arba kai išieškomos pinigų sumos į valstybės biudžetą, kai išieškoma nusikalstama veika padaryta žala, kai išieškomas išlaikymas, žalos, padarytos suluošinant ar kitaip sužalojant sveikatą, atlyginimas, taip pat atimant maitintojo gyvybę, teismas vykdomąjį raštą išduoda išieškotojui ir be jo prašymo (LR CPK 646 str. 1 d.).
Skubaus vykdymo atvejais pagal išieškotojo rašytinį pareiškimą vykdomąjį raštą ne vėliau kaip kitą darbo dieną po sprendimo priėmimo išieškotojui išduoda skubiai vykdytiną sprendimą priėmęs pirmosios, apeliacinės instancijos ar kasacinis teismas.
Išieškotojui vykdomasis raštas išduodamas pasirašytinai arba išsiunčiamas registruotu laišku. Apie vykdomojo rašto išdavimą pažymima byloje.
Išduodant vykdomąjį raštą, prie jo pridedami turto arešto dokumentų bei kitų byloje esančių dokumentų, reikalingų sprendimui įvykdyti, nuorašai.

Kelių vykdomųjų raštų išdavimas pagal vieną sprendimą

Pagal kiekvieną sprendimą išduodamas vienas vykdomasis raštas. Jeigu sprendimas turi būti vykdomas skirtingose vietose, taip pat jeigu sprendimas priimtas kelių ieškovų naudai ar keliems atsakovams arba jeigu nuspręsta išieškoti iš solidarių atsakovų, teismas gali išduoti kelis vykdomuosius raštus, tiksliai nurodydamas vykdymo vietą arba sprendimo dalį, kuri turi būti vykdoma pagal tą vykdomąjį raštą (LR CPK 647 str. 1 d.).
Remdamasis nuosprendžiu ar sprendimu išieškoti iš solidarių atsakovų, teismas išduoda tiek vykdomųjų raštų, kiek yra solidarių atsakovų.
Kiekviename vykdomajame rašte dėl solidarios atsakomybės turi būti nurodyta bendra išieškojimo suma, išvardyti visi atsakovai ir nurodyta, kad jų atsakomybė yra solidari.
Solidaraus išieškojimo atveju išieškotojas, kai jam priteista suma visa išieškota, privalo pranešti antstoliui, kurio teritorijoje vykdomas išieškojimas, kad išieškojimas būtų nutrauktas. Jeigu išieškota daugiau negu solidariai priteista suma, pagal antstolio pareiškimą teismas šio Kodekso 593 straipsnyje nustatyta tvarka nutartimi išieško iš išieškotojo permokėtą sumą ir išsprendžia jos grąžinimo solidariems skolininkams klausimą.

Dublikato išdavimo tvarka

Jeigu vykdomasis raštas prarastas, tai išieškotojo ar antstolio prašymu išduodamas vykdomojo rašto dublikatas. Prašymas išduoti vykdomojo rašto dublikatą paduodamas bylą nagrinėjusiam pirmosios instancijos teismui (LR CPK 649 str. 1 d.).
Vykdomojo rašto dublikatas išduodamas tokia pat tvarka kaip vykdomasis raštas, tik jo titulinio lapo dešinėje viršutinėje dalyje įrašoma „dublikatas“.
Kelanas

Istorija

Vietovė gyvenama nuo senovės. Kelanas rašytiniuose šaltiniuose minimas nuo 1387 m. Miestelio statusas suteiktas 1961 m.
Česlovas Jukna

Česlovas Jukna (g. 1932 m. rugsėjo 14 d. Davaisiuose, Švenčionių apskr.) – Lietuvos zootechnikas, mėsinės galvijininkystės plėtojimo Lietuvoje pradininkas, habilituotas biomedicinos mokslų daktaras.

Biografija

1962 m. baigė Lietuvos veterinarijos akademiją. 1975 m. žemės ūkio mokslų daktaras. 1990 m. Lietuvos mokslų akademijos narys korespondentas. 2003 m. Lietuvos veterinarijos akademijos garbės daktaras.
Nuo 1967 m. Lietuvos veterinarijos akademijos dėstytojas, 1968–1990 m. Neakivaizdinio fakulteto dekanas, 1972–2001 m. Specialiosios zootechnikos katedros vedėjas, nuo 1977 m. profesorius Nuo 1995 m. Lietuvos mokslų akademijos Žemės ūkio ir miškų mokslų skyriaus zootechnikos ir veterinarijos medicinos mokslų sekcijų pirmininkas. 1989–2001 m. Lietuvos zootechnikų sąjungos pirmininkas.

Mokslinė veikla

Mokslinio darbo sritis – galvijų veisimas, šėrimas, laikymas, priežiūra, produktyvumo didinimas ir produkcijos kokybės gerinimas. Suformavo teorinius galvijų mėsos produkcijos didinimo ir kokybės gerinimo pagrindus. Paskelbė daugiau kaip 200 mokslinių straipsnių. Sukūrė metodą gyvulių mėsos kokybei nustatyti. Jo iniciatyva 1995 m. pirmą kartą Lietuvos istorijoje įvežti šarolė veislės grynaveisliai mėsiniai galvijai. Dalyvavo rengiant įvairius su gyvulininkyste susijusius dokumentus šalies ūkio plėtotei, programas, norminius aktus bei taisykles.
Mitiaras

Mitiaras (angl. Mitiaro) – Ramiajame vandenyne esanti vulkaninė sala, priklausanti pietinei Kuko salų grupei. Turi apie 350 gyventojų (1975 m.). Nuo šios salos iki Rarotongos – 263 km, iki Maukės – 59 km.

Geografija

Atolo plotas 22,25 km², užapvalinto stačiakampio formos. Vandenyno dugnas – 4500 m gylyje. Pakrantę supantys rifai iškilę 6-9 m, jų juosta yra 400-800 m pločio. Salos vidurinė dalis plokščia, pelkėta, yra du gėlavandeniai ežerai – vieninteliai Kuko salose. Kelios gyvenvietės: Taurangi, Atai/Arai, Auta, Mangarei, Takaue.

Istorija

Salą atrado misionierius Džonas Viljamsas 1823 m., tuo metu saloje gyveno apie 100 žmonių. Dar iki europiečių pasirodymo salos gyventojai kentėjo nuo karingai nusiteikusių kaimyninių genčių iš Atiu salos (už 50 km). 1840 m. salą vėl atakavo priešai. 1888 m. virš salos iškelta Britų imperijos vėliava.
2008 m. Europos Grand Prix

Orų prognozė

Prognozuojama, kad savaitgalį Valensijoje bus karštą ir be kritulių. Temperatūra pasieks 28 laipsnius šilumos, o kritulių tikimybė penktadienį ir sekmadienį vertinama 10 procentų, o šeštadienį – 20.

Pirmoji dalis

Pirmoje treniruočių dalyje naujojoje trasoje puikiai pasirodė Scuderia Toro Rosso pilotas Sebastianas Vettelis, ratą apsukęs per 1:40.496 min., bei aplenkęs antru likusį Felipe Massa iš Ferrari (1:40.654). Trečią vietą užėmė McLaren atstovas Lewis Hamiltonas (1:40.822).

Antroji dalis

Antrojoje penktadienio treniruotėje greičiausias buvo suomis Kimi Raikkonenas su Ferrari, ratą apvažiavęs per 1:39.477 min. Jis 0.020 sekundės aplenkė ispaną Fernando Alonso su Renault. Tik 0.069 sekundės suomiui nusileido trečiu likęs Jensonas Buttonas iš Honda.

Šeštadienio treniruotės

Šeštadienio treniruotėse greičiausias buvo lenkas Robertas Kubica nuvažiavęs ratą per 1:38.754 min. Antras buvo Williams ekipos narys Nico Rosbergas (1:38.877), o trečias - Sebastienas Bourdais (1:39.009).
Padniestrės transporto valstybiniai numeriai

Padniestrės transporto valstybiniai numeriai – nepripažintos Padniestrės respublikos automobilių numerio ženklai.
Automobiliai su Padniestrės numeriais gali įvažiuoti į Ukrainą, Rusiją ir Moldaviją, taip pat dvi nepripažintas valstybes, pripažinusias Padniestrę – į Abchaziją ir Pietų Osetiją. Į kitas valstybes įvažiuoti su šiais numeriais neleidžiama.

Išvaizda

Daugelis Padniestrės automobilių važinėja su Padniestrės registracijos numeriais (baltas fonas, juodi simboliai) numeriais:
Automobiliai turi turėti numerius tiek priekyje, tiek gale.
Numerių lentelių dydis – 520×112 mm. Lentelės kairėje pusėje pavaizduota Padniestrės vėliava ir holograma, kurioje irgi atspausdintas valstybinis registracijos numeris.
Namtokhuaijango nacionalinis parkas

Vieta

Parkas užima 161,00 km² plotą Malakos pusiasalio šiaurėje. Parkas apima Bangsafano (Bang Saphan), Thapsakae (Thap Sakae) ir Mueango (Mueang) apylinkėse, 33 km į pietvakarius nuo provincijos centro Pračuapkhirikhano, Mianmaro pasienyje.

Flora ir fauna

Namtokhuaijango parke vyrauja šlapi tropiniai, visžaliai miškai. Iš retų augalų parke sutinkama: kvapioji hopėja (Hopea odorata), krausva (Lagerstroemia tomentosa) ir (Lagerstroemia calyculata), aukštasis sparnenis (Dipterocarpus alatus), stambiažiedis sparnenis (Dipterocarpus grandiflorus), raudonasis indenis, ailantas (Ailanthus triphysa), plikasis skaistminas (Vitex glabrata) ir kt.
Parke gyvena: Indijos muntjakas, Sumatros goralas, baltarankis gibonas, Trachypithecus obscurus langūras, ausytasis skujuotis, dygliatriušis ir kt., sutinkama daug paukščių: bankivinė višta, dviragis ragasnapis, storasnapis žaliasis karvelis, gracula, pilkasis povinis fazanas ir kt.
Ninisina

Ninisina – gydymo deivė šumerų mitologijoje, Isino miesto deivė globėja. Motina – deivė Uraš, tėvas – dangaus dievas Anu, sutuoktinis – Pabilsagas, o sūnus – Damu (taip pat gydymo dievybė).
Žinios apie Ninisinos kultą siekia ankstyvąjį dinastinį laikotarpį – ji minima Faros dievų sąrašuose. III tūkst. pr. m. e. Ninisinos kultas iš Isino paplito ir kituose Šumero miestuose, pavyzdžiui, Lagaše. II tūkst. pr. m. e. pradžioje išaugus Isino valstybės galiai, vadinamuoju Isino laikotarpiu (2017–1794 m. pr. m. e.), išaugo ir deivės Ninisinos kulto svarba. Iš šio laikotarpio žinomas jos epitetas „didžioji juodagalvių gydytoja“. Buvo tikima, jog tam, kad ši deivė padėtų, reikia ištarti tinkamą užkalbėjimą. Be to, Ninisina iš Inanos perėmė kai kuriuos karo dievybės bruožus. Kaip ir Inana, kai kada buvo vadinama „didžiąja Anu dukra“. Senosios Babilonijos karalystės laikotarpio pabaigoje Ninisina sutapatinta su deive Gula, jos kultas prarado turėtą reikšmę, todėl vėlesnio laikotarpio šaltiniuose minima retai.
Isine buvo jai skirta É-galmah šventykla, yra išlikęs šventyklos himnas, kuriame deivė įvardijama „motina žyne (hierodule)“ (šum. ama nu.gig), kurios „žodžiai užpildo dangų“. Ninisina buvo siejama su šunimis. Atliekant kasinėjimus É-galmah šventyklos vietoje, aptikta daug šunų griaučių. Kadangi daugelis šunų buvo sergantys ir sužeisti, gali būti, kad jais čia buvo rūpinamasi. Ninisina buvo garbinama ir šventyklose Larsoje, Babilone, Ūre, Uruke bei Larake.
Ninisina minima pasakojime „Enkis ir pasaulio tvarka“. Inana skundžiasi, kad Ninisina paveržė iš jos Anu hierodulės poziciją, pasisavino šuba akmens papuošalus. Taip pat žinomas eršemma religinis tekstas. Jame pasakojama, kaip Ninisina, apimta nerimo, klajojanti Arali dykroje, jos šventykla sugriauta. Deivė šaukiasi dievo Enlilio, o šis jai parodo Likimo lenteles, kuriose yra ir įrašas apie ją ištikusią nelaimę. Pagalbos bando šauktis ir Ninisinos motina, tačiau veltui – sušunka, kad jos vaikas miręs. Yra žinomas ir kitas pasakojimas, anot kurio, Ninisina džiaugsmingai sugrįžta į savo šventyklą. Be to, yra išlikę keletas deivę šlovinančių šumerų himnų, taip pat karališkųjų himnų. Ninisina minima ir įvairiose raudose, kaip antai „Raudoje apie Ūrą“, „Raudoje apie Šumerą ir Ūrą“, „Raudoje apie Nipūrą“. Tekste „Pabilsago kelionė į Nipūrą“ nupasakojamos jos vedybos, o kitame tekste „Ninisina ir dievai“ ji prilyginama kitoms deivėms miestų globėjoms.
Šadžiūnai (Šalčininkai)

Demografija

Šiuo metu kaime belikę tik 5-6 pastoviai gyvenamos sodybos. Pagal 2011 m. surašymo duomenis, kaime gyveno 23 gyventojai, 13 vyrų ir 10 moterų.

Istorija

Šadžiūnai pirmą kartą minimi 1560 m. 1906 m. kaime vyravo dvikalbystė, o 1938 m. lietuvių kalba jau buvo išnykusi.

Žymūs žmonės

Šadžiūnuose gimė partizanas Eduardas Brinklys, slapyvardis "Daugirdaitis" (1922 - 2001). Jis buvo vienas iš pirmųjų partizanų, kovojusių už Lietuvos laisvę. Su draugais organizavo pogrindinę organizaciją „Už laisvę“, kurios tikslas buvo įtraukti aukštųjų mokyklų jaunimą į kovą prieš hitlerizmą. Išdaviko dėka Kaune buvo suimti štabo nariai. Su suklastotais dokumentais E. Brinklys įsidarbino Pagaujėnų (Dieveniškių vls.) pradžios mokykloje. Su juo kartu dirbo ir Lietuvos partizanas Vaclovas Marma. 1945 m. E. Brinklys pateko į pasalą, buvo suimtas ir nuteistas 20 metų kalėti. Lageryje susirgo atvira džiova. 1955 m. paleistas.
Notarine tvarka patvirtintų įgaliojimų registras

Notarine tvarka patvirtintų įgaliojimų registras (NTPĮR) - valstybinis registras, kurio paskirtis – Lietuvos Respublikos civiliniame kodekse ir Notarine tvarka patvirtintų įgaliojimų registro nuostatuose nustatyta tvarka rinkti, kaupti, apdoroti, sisteminti, saugoti ir teikti duomenis apie notarine tvarka patvirtintus ir notarų patvirtintiems prilygintus įgaliojimus. Padeda užtikrinti, kad apie kiekvieno Lietuvos Respublikoje notarine tvarka patvirtinto įgaliojimo galiojimą būtų tinkamai informuojami ir sandorius sudarantys asmenys, ir notarai, tokiu būdu siekiant išvengti neteisėtų sandorių sudarymo ir tvirtinimo.
Įsteigtas įgyvendinant Civilinio kodekso papildymo 2.11(1), 2.138(1) straipsnių ir 2.147 straipsnio pakeitimo įstatymo Nr. XI-1031, Lietuvos Respublikos civilinio proceso kodekso papildymo 464(1) straipsniu ir 496 straipsnio papildymo įstatymo Nr. XI-1032 nuostatas.
Veiklos pradžia – 2011 m. sausio 1 d.
Vadovaujančioji Registro tvarkymo įstaiga yra LR teisingumo ministerija. Registro tvarkymo įstaiga – Centrinė hipotekos įstaiga.
Maccabi Netanya FC

Istorija

Klubas įkurtas 1934 m. Pravardė – „deimantai“.
Diktariškių dvaras

Istorija

Dvarą kelis šimtmečius valdė Šemetos. Išlikę dvaro rūmai priskiriami Pranciškaus sūnui Tadeušui Šemetai (1774-1835), kuris kartu su Anele Koščicaite-Šemetiene (1776-1829 m.) susilaukė šešių sūnų. 1820 m. Tadeušas buvo paskirtas Šiaulių pavieto bajorų maršalka. Dvaro rūmai tapo kultūros centru.
Vyriausias sūnus Pranciškus Šemeta buvo aktyvus 1831 m. sukilimo dalyvis ir vienas iš organizatorių. Gimęs 1802 m. gegužės 8 d. Diktariškio dvare (mirė 1882 m. Drezdene) mokėsi Raseiniuose, paskui studijavo Vilniaus universitete, priklausė Filaretų draugijai.
Sukilimui pralaimėjus dvaras turėjo būti konfiskuotas (kaip priklausęs Pranciškui), tačiau liko Šemetoms. Mirus Tadeušui, o sūnui Pranciškui emigravus į Prancūziją, dvarą valdė kitas sūnus Juozapas Šemeta (gimęs 1804 m.), paskutinis Šiaulių pavieto bajorų maršalka (1858-1864 m.). Naujasis savininkas pavyzdingai tvarkė ūkį, išplėtė parką. Šiaulėnų kapinėse 1850 m. pastatė garsiąją Šemetų koplyčią–mauzoliejų.
Po 1863 m. sukilimo Juozapas buvo ištremtas į Ufą, o dvaras konfiskuotas. Nors vėliau Šemeta sugrįžo į Rygą, tačiau dvaro nebeatgavo.
Po 1865 m. dvaro šeimininkai dažnai keitėsi, fiksuojama, kad apie 1881 m. dvaras priklausė Neiroudui, o prieš Antrąjį pasaulinį karą – Šiaulių savivaldybei.
Avižienių piliakalnis

Aplinkiniai piliakalniai

Veršiobalio piliakalnis 14 km
Maišiagalos piliakalnis 11 kmMažosios Riešės piliakalnis 4 kmNemenčinės piliakalnis 19 kmElniakampio piliakalnis 9 km
Naujosios Rėvos piliakalnis 11 kmStaviškių piliakalnis 9 kmStirnių piliakalnis 8 kmVilkeliškių piliakalnis 6 km
Neravų piliakalnis 8 kmGedimino pilis 10 km
Pūtvė (pilis)

Pūtvė arba Pūtvininkai – svarbi XV a. pr. baltų pilis, stovėjusi Karšuvoje. Manoma, kad stovėjo ties dabartiniu Pūtvės kaimu Šilalės rajone, XIX a. Akmenos upės nuplautame piliakalnyje arba kiek toliau į šiaurę esančiame Indijos piliakalnyje. Tarp 1307 ir 1315 m. šią pilį porą kartų nusiaubė kryžiuočiai (sudegino papilį). Pūtvę išdavė jos viršininkas Spudas. Vėliau pilis, matyt, atstatyta. 1328 m. vokiečiai vėl nusiaubė Pūtvę; vėliau pilis nebeminima.
Kyliškiai

Aplinkinės gyvenvietės

BIRŽAI – 21 km
PAPILYS – 2,4 km
Parovėja (Papilys) – 2 km
Gudeliai (Biržai) – 1,3 km
Sviesteliškis (Biržai – 0,6 km
Paąžuolė (Biržai) – 2,9 km
Dukurniai – 2,9 km
Plepikiai – 2,9 km
Kaušiškės – 1 km
Antanas Algirdas Kriščiūnas

Antanas Algirdas Kriščiūnas (1922 m. birželio 11 d. Molainiai, Panevėžio valsčius – 1998 m. gegužės 20 d. Kaunas) – Lietuvos gydytojas psichiatras.

Biografija

1949 m. baigė Vilniaus universitetą. 1951–1963 m. Pažaislio psichiatrijos ligoninės skyriaus vedėjas. 1964–1989 m. Žiegždrių psichiatrijos ligoninės vyr. gydytojo pavaduotojas. 1990–1995 m. teismo medicinos ekspertas.
Interneto bendrovių burbulas

Interneto bendrovių burbulas (aukštųjų technologijų bendrovių, dot com burbulas) buvo spekuliatyvus burbulas apimantis 1995–2000 metų tarpsnį, pasiekęs aukščiausią tašką kovo 10 dieną NASDAQ akcijų indeksui palietus 5132.52 atžymą.
Pernelyg didelis optimizmas ir spekuliaciniai motyvai išpūtė interneto bendrovių burbulą (angl. dot-com bubble). 1995–2000 metais dėl sparčiai brangstančių interneto bendrovių ir su jomis susijusių įmonių akcijų (išaugino „Nasdaq Composite“ indeksą 640 proc. iki visų laikų aukščiausio taško. Tačiau nuo 2000 metų gegužės mėnesį buvusių aukštumų indeksas nukrito maždaug 78 proc. ir rinkos kapitalizaciją sumažino 6 trilijonais dolerių). Smarkiai kilo visa akcijų rinka. Nuo 1999-ųjų per metus JAV NASDAQ akcijų indeksas padvigubėjo. Tačiau 2000 metais šis burbulas pradėjo bliūkšti.

Interneto bendrovių manija

Dvidešimtojo amžiaus devintasis dešimtmetis buvo informacinių technologijų (IT) triumfo liudininkas. Kompiuterių plitimas sukėlė programinės įrangos gaminimo bumą, pritraukusį rizikos kapitalistų pinigus. Pateikę pirminį viešąjį akcijų siūlymą vis daugiau ir daugiau IT bendrovių pateko į vertybinių popierių rinką. IT bendrovių akcijos buvo įtrauktos į NASDAQ, elektroninės vertybinių popierių biržos, sąrašus. Telekomunikacijų, interneto ir pažangią programinę įrangą gaminančios bendrovės buvo pavadintos naujosios ekonomikos bendrovėmis, nors dauguma jų net nebuvo pelningos. Buvo manyta, kad inovacinių technologijų lyderių apyvarta greitai padidės, o jų akcijos pradės nešti pelną. Naujosios ekonomikos bendrovės dažniausiai neuždirbdavo pelno, todėl analitikai sugalvojo naujus būdus ir rodiklius bendrovėms įvertinti, kad pateisintų tą kainą, kurią investuotojai buvo pasirengę mokėti už pelno neuždirbančių bendrovių akcijas.
Technologinė manija pasiekė viršūnę 2000 m. Investuotojai pradėjo abejoti savo viltimis gauti pelną ir nusprendė parduoti akcijas. Paaiškėjo, kad daug interneto bendrovių manipuliavo apskaitos duomenimis, o tai dar labiau pablogino finansiškai nesaugių bendrovių padėtį. NASDAQ indeksas krito 80 proc. nuo savo aukščiausios reikšmės 2000-jų pradžioje ir iki šiol nepasiekė prieš griūtį buvusio lygio. Daugelio vartotojų indėliai buvo vienaip ar kitaip susiję su vertybinių popierių rinka, todėl akcijų rinkos griūtis neišvengiamai paveikė visą ekonomiką.
Užsieniai

Susisiekimas

Užsienių pagrindinis kelias yra  138  Vilkaviškis–Kudirkos Naumiestis–Šakiai .
Valdis Vižinis

Biografija

1981 m. baigė Šiaulių Juliaus Janonio vidurinę mokyklą. 1984–1988 m. studijavo Vilniaus universiteto Teisės fakultete (nebaigė). Kartu su Arūnu Valinsku ir Gintaru Ruplėnu studijų metais pradėjo aktyviai koncertuoti, dalyvavo akademinėje saviveikloje, buvo agitbrigados „Dviratis“ narys, muzikantas (grojo gitara). Vėliau buvo televizijos laidų „Dviračio žynios“, „Šou bulvaras", „Nosis“ vedėjas, kūrėjas, vaidmenų atlikėjas. Po aktyvios kūrybinės veiklos televizijoje dirbo Specializuotos darbo teisės tarnybos vadovu, Valstybinėje darbo inspekcijoje, tapo vienu iš profsąjungos judėjimo „Solidarumas“ lyderių.  2006–2012 m. Lietuvos švietimo darbuotojų profesinės sąjungos patarėjas ryšiams su visuomene.  Balsas.lt naujienų redaktorius. 2008 m. kartu su dainininke Mia dalyvavo LNK muzikiniame projekte „Žvaigždžių duetai“.  2015 m. vasario 11 d. Vilniaus apygardos teismo nuosprendžiu buvo pripažintas kaltu padarius nusikalstamą veiką numatytą LR BK 154 str. 2 d.
2007–2011 m. Birštono savivaldybės tarybos narys.
Mielodisplastinės/mieloproliferacinės ligos

Mielodisplastinės/mieloproliferacinės ligos (MDS/MPN) yra kraujo ligų grupė, kurioms būdingi tiek mielodisplastinių sindromų (MDS), tiek ir mieloproliferacinių neoplazijų (MPN) požymiai. Visos šios ligos yra piktybiniai kraujo ląstelių susirgimai, kuriems būdingos vienos ar kelių kraujo ląstelių eilės ir jų pirmtakų kaulų čiulpuose proliferacija ir displazija.
Hatvanakono nacionalinis parkas

Vieta

Parkas užima 38,00 km² plotą Tailando įlankos pakrantėje, Malakos pusiasalio šiaurėje. Parkas apima Mueango (Mueang) ir Thapsakae (Thap Sakae) apylinkėse, 35 km į pietvakarius nuo provincijos centro Pračuapkhirikhano. Parkui priklauso dvi nedidelės salos: Kočano (Ko Chan) ir Kothaisi (Ko Thaisi).

Flora ir fauna

Iš retų augalų parke sutinkama: aukštasis sparnenis (Dipterocarpus alatus), stambiavaisis koralmedis (Pterocarpus macrocarpus), Afzelia xylocarpa, sindora (Sindora siamensis), asiūklinė kazuarina (Casuarina equisetifolia), Casuarina junghuhniana, o prie salų – koralinis rifas.
Parke gyvena: palminis musangas, Birminis kiškis, dygliatriušis, Draco blanfordii ir kt., sutinkama daug paukščių: gracula (Gracula religiosa), volungė (Oriolus chinensis), vandenynis rifinis garnys, Dicrurus paradiseus , Bengalinis žalvarnis (Coracias benghalensis), Vanellus indicus, Pycnonotus blanfordi, Halcyon smyrnensis, Aerodramus fuciphagus ir kt.